## ИЗБОРНОМ ВЕЋУ ФИЛОЗОФСКОГ ФАКУЛТЕТА У БЕОГРАДУ

Изабрани одлуком овог Већа на његовој редовној седници одржаној 20. 02. . ове године у комисију за припрему реферата за избор једног асистента за ужу научну област класичне науке са тежиштем истраживања на Старогрчкој и средњогрчкој филологији, са пуним радним временом, на одређено време од три године, подносимо Већу следећи

## ИЗВЕШТАЈ

На конкурс, објављен у „Пословима“ од 05.03.2025, на сајту Филозофског факултета и на сајту Универзитета у Београду пријавио се један кандидат, мср. Димитрија Рашљић.

Кандидат је рођен 14.10.1994. године у Београду, где је завршио и основну и средњу школу. Године 2015. уписао је основне студије на Одељењу за класичне науке Филозофског факул-тета Универзитета у Београду. Своје студије окончао је у року, године 2019. са просечном оценом 9,92 као студент генерације на Одељењу за класичне науке. Исте године уписује дво-годишње мастер студије на Филолошком факултету у Санкт-Петербургу, Руска Федерација (Санктпетербуршки државни универзитет рус. „СПбГУ“). Ове студије завршава у року, 2021. године, одбранивши са одличном оценом мастер рад под насловом „Рукопись Пиндара и Эсхила из Библиотеки Российской академии наук (НИОР, собрание иностранных рукописей, Q No 2)“ (*Рукопис* *Пиндара и Есхила из Библиотеке Руске академије наука, НИОР колекција страних рукописа, No Q2)*. Године 2021. уписује докторске студије на Одељењу за класичне науке, где је као докторанд ангажован и у настави. Од 25.02.2022. кандидат је и истраживач-приправник на Филозофском факултету у Београду. Асистент на Одељењу за класичне науке постао је 2022. Од године 2022. учествује као предавач на летњој школи латинског, на латинском, *Collegium Carolivicanum* у Сремској Митровици

Уз одличан успех током основних студија кандидат се истицао знањем и зрелошћу. Већ на трећој години основних студија, у склопу предмета *Византијска филологија 1*, написао је семинарски рад о *Историји* Лава Ђакона, који би се могао сматрати дипломским. Уз овај семинарски, кандидат је припремио и још увек необјављени превод великог дела овог, на српски још непреведеног, дела.

Кандидат је досад публиковао три рада: Two Greek Paratext Poems from the Manuscript QNo2 of the Library of the Russian Academy of Sciences *Philologia Classica,* 17(1) (2022). Аутор даје критичко издање, коментар и превод две песме из рукописа; Stylistic and textual remarks on Isaeus’ ’On the Estate of Pyrrhus’, *Lucida intervalla* 51(2022), pp. 65-79. у којем показује да се трећи говор у корпусу атичког говорника Исеја стилски разликује од осталих његових говора и да га вероватно не треба приписивати Исеју; *Variae lectiones ad Isaeum* from the F573 SPbDA 375 manuscript from the National Library of Russia, *Lucida intervalla* 53(2024), pp. 157-163. где даје критичко издање досад неиздатог рукописа у којем је немачки палеограф и филолог Кристиајан Фридрих Матеи забалежио *variae lectiones* за говоре Исејевог корпус. У чланку се и одговара на веома важно питање извора ових читања. Чланак је велики допринос проучавању текстуалне традиције Исејевог корпуса.

Поред латинског, грчког и старословенског, кандидат зна и руски, енглески језик и влада и новогрчким језиком.

Кандидата препоручује не само његов изузетан успех током основних и мастер студија, као и запажен и пожртвован педагошки рад са студентима и квалитет и зрелост објављених радова, већ и искуство писаца овог извештаја, које сведочи да је у питању веома перспективан и зрео класични филолог, човек изузетних научних и предавачких способности.

У Београду 21. 05. 2025.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 проф. др Александар Лома

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
проф. др Сандра Шћепановић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
др Драгана Николић, виша научна сарадница

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
др Дејан Џелебџић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
др Ил Аккад